امریکا قوشمه ایالتلری نینگ سابق دولت رهبری باراک اوباما و عیالی میشل اوباما یازگن کتاب لری نینگ نشر ایتیلیش حقی نی پینگوین راندوم هوز مطبوعه سی گه بیردی.
اوباما عایله سی نینگ اوشبو کتاب لر دن اون میلیونلب دالر قازانه دیگن لیگی ادعا قیلیندی.
اوباما و عیالی نینگ اینیقسه میلادی 2009 نچی و 2016 نچی ییل لری آره سیده گی تجربه لری باره سیده بحث ایته دیگن اوشبو کتاب لر نی امضا قیلیش لری کوتیلماقده.
امریکا قوشمه ایالتلری نینگ 44 نچی دولت رهبری دن عبارت بولگن اوباما نینگ آلدین هم "آته م نینگ خیال لری" و "امید نینگ جسارتی" آتی گه ایگه کتابلری باسیلیب چیقق ایدی.
اوباما, میلادی 2016 نچی ییلی نوامبر آیی نینگ 8 نچی کونیده بولیب اوتگن دولت رهبرلیگی سیلاو لری نتیجه سیده دونالد ترامپ نینگ سیله نیشی آرتیدن میلادی 2017 نچی ییلی جنوری آیی نینگ 20 نچی کونیده دولت رهبرلیگی وظیفه سی نی ترامپ گه تاپشیرگن ایدی.
